CELEX: 62011CJ0352
Language: hu
Date: 2012-05-24
Title: A Bíróság (nyolcadik tanács) 2012. május 24‑i ítélete.#Európai Bizottság kontra Osztrák Köztársaság.#Tagállami kötelezettségszegés – Környezet – 2008/1/EK irányelv – A környezetszennyezés integrált csökkentése és megelőzése – A meglévő létesítmények engedélyezésének a feltételei – Az ilyen létesítményeknek az irányelvben előírt követelményeknek megfelelő működésének a biztosítására vonatkozó kötelezettség.#C‑352/11. sz. ügy.

A Bíróság (nyolcadik tanács) 2012. május 24‑i ítélete – Bizottság kontra Ausztria
      (C‑352/11. sz. ügy)
      „Tagállami kötelezettségszegés – Környezet – 2008/1/EK irányelv – A környezetszennyezés integrált csökkentése és megelőzése – A meglévő létesítmények engedélyezésének a feltételei – Az ilyen létesítményeknek az irányelvben előírt követelményeknek megfelelő működésének a biztosítására vonatkozó kötelezettség”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EUMSZ 258. cikk) (vö. 9. pont)
      2.                     Tagállamok – Kötelezettségek – Irányelvek végrehajtása – Részleges végrehajtás – Kötelezettségszegés (EUMSZ 258. cikk) (vö. 11. pont)
      3.                     Tagállamok – Kötelezettségek – Irányelvek végrehajtása – Kötelezettségszegés – A belső jogrendre alapított igazolás – Megengedhetetlenség
            (EUMSZ 258. cikk) (vö. 13. pont)
      Tárgy
      
         
               Tagállami kötelezettségszegés – A környezetszennyezés integrált megelőzéséről és csökkentéséről szóló, 2008. január 15‑i 2008/1/EK
                  európai parlamenti és tanácsi irányelv (HL L 24., 8. o.) 5. cikke (1) bekezdésének a megsértése – A meglévő létesítmények
                  engedélyezésének a feltételei – Az e létesítményeknek az említett irányelvben előírt követelményeknek megfelelő működtetésének
                  a biztosítására vonatkozó kötelezettség.
               
            Rendelkező rész
      
         
                  1)
               
               
                  
               
               
                  	Az Osztrák Köztársaság – azáltal, hogy elmulasztott a környezetszennyezés integrált megelőzéséről és csökkentéséről szóló,
                     2008. január 15‑i 2008/1/EK európai parlamenti és tanácsi irányelv 6. és 8. cikkének megfelelően engedélyeket kiadni, a meglévő
                     engedélyeket újraértékelni, vagy szükség esetén azokat megújítani, és biztosítani azt, hogy valamennyi meglévő létesítmény
                     az ezen irányelv 3., 7., 9., 10., 13. cikkében, 14. cikkének a) és b) pontjában, valamint 15. cikkének (2) bekezdésében foglalt
                     követelményeknek megfelelően működjön – nem teljesítette az ezen irányelv 5. cikkének (1) bekezdéséből eredő kötelezettségeit.
                  
               
            
         
                  2)
               
               
                  
               
               
                  	A Bíróság az Osztrák Köztársaságot kötelezi a költségek viselésére.